હિંમતનગરમાં રહેતા ફિરોજભાઈ શબ્બીરભાઈ શેખના કાકાનું ખંભાત પીરજપુર ખાતે અવસાન થતાં તેઓ તેમના સગાસબંધી સાથે ખંભાત અંતિમ વિધીમાં આવ્યા હતા અને રાત્રે અંતિમ વિધી પતાવી પરત હિંમતનગર જવા માટે અલગ અલગ વાહનોમાં નીકળ્યા હતા ત્યારે તેઓના બનેવી હનીફભાઈ શેખની ઈનોવા કારના ચાલકે રાત્રીના સુમારે રસ્તો ભુલી જતા કાર સોખડાના રસ્તે ચઢી ગઈ હતી ત્યારે રાત્રીના એક વાગ્યાના સુમારે સોખડા પેટ્રોલ પંપ નજીક સામેથી પુરપાટ ઝડપે આવતી લકઝરી બસના ચાલકે ઈનોવા કારને ટક્કર મારી દેતા સર્જાયેલા અકસ્માતમાં કારનો લોચો વળી ગયો હતો અને કારમાં સવાર નવ જણાને ઈજાઓ પહોંચી હતી.